- Մեր ընտանիքում ես գիտնականների 3-րդ սերնդի ներկայացուցիչն եմ եւ այդ ճանապարհը շարունակողը: Պապիկներս գիտության բնագավառի ներկայացուցիչներ են եղել, ծնողներս այսօր էլ այդ ոլորտում են: 1-ին կենսաֆիզիկոսը, ով Հայաստանում պաշտպանել է թեկնածուական թեզը, եղել է պապիկս՝ Վելլեր Վասիլյանը: Մյուս պապիկս՝ Համբարձում Թռչունյանը, եղել է Մերգելյան ինստիտուտի հիմնադիրներից մեկը: Նա քիմիկոս էր եւ զբաղվում էր ջրածնի արտադրությամբ: Հետաքրքիր օրինաչափություն եմ նկատել. այսօր իմ գործունեությունը ներառում է այնպիսի ուղղություններ, որոնցով զբաղվել են պապիկներս: